**ELŐTERJESZTÉS**

**Körmend város Önkormányzata Képviselő-testülete 2015. december 15-i ülésére**

**Tárgy:** területrész vásárlása iránti kérelem

Tisztelt Képviselő-testület!

Az A.H. Universal Bau Kft. ügyvezetője, M. Hoffmann Úr területvásárlási kérelmet terjesztett elő az Önkormányzat felé.

A kérelmező az Önkormányzat tulajdonát képező 1536/3 hrsz-ú ingatlanból szeretne 287 m2 nagyságú területrészt megvásárolni.

Az 1536/3 hrsz-ú ingatlan kivett közút megjelölésű, ami azonban nem fedi a valóságot, mert a terület nincs közútként kialakítva, semmilyen ilyen funkciót nem lát el, és igény sincs ilyen jellegű használatára. A csatolt képek is mutatják az ilyen jelenlegi állapotát.

A 287 m2 nagyságú területrészre értékbecslést készítettünk, eszerint e területrész forgalmi értéke 490.000 Ft. (ÁFA felszámítására nem kerül sor.)

Kérem a testületet, hogy döntsön a vételi kérelem tárgyában.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy az A.H. Universal Bau Kft. kérelmére értékesíti a tulajdonát képező, körmendi 1536/14 hrsz-ú, 287 m2 kiterjedésű, beépítetlen telek megjelölésű ingatlant az A .H. Universal Bau Kft. részére. Az ingatlan vételárát a Képviselő-testület a beszerzett értékbecsléssel egyezően, 490.000 Ft. összegben állapítja meg. A vételárat a vevő egyösszegben, a szerződéskötéstől számított 30 napon belül köteles megfizetni az Önkormányzatnak.

Körmend, 2015. december 8.

Felelős: jegyző szerződéskötéséért

Határidő: 2015. december 31. szerződéskötésre

**Bebes István**

**polgármester**